Rikunarita-ORG/Wikinium huggingface dataset:
# Unicode

Logo von Unicode
**Unicode** is a internationala Standard fia Schriftzeichn. Laungfristig soin so olle Schriftzeichn vau oin bekauntn Schriftn vau da Wöd a digitala Code festglegt wean. Auf de Weis gawads irgendwaun an einheitlichn Kodiarungsstandard fia olle Schriftn. Unicode wiad ständig eagänzd.

De frein Programme *gucharmap* und *kcharselect* (fia Linux/UNIX) stön in Unicode-Zeichensotz aufm Büdschiam doa. Unta MS Windows liefad `charmap.exe` de Zeichntabön zu Unicode. No komfortabla is es kostnlose Programm BabelMap (fia Windows). Des Unicode Consortium hod inzwischn aa an Brausa dazua.

## Im Netz

 **Commons: Category:** – Oibum mit Buidl, Videos und Audiodateien
* Netzseitn vaum Unicode Consortium

## Beleg
# Kinäsische Schrift

| Kinäsische Schrift |
| --- |
| Schrifttyp | Logographisch |
| Sprochn | Kinäsisch Japanisch Vietnamesisch Koreanisch |
| Offiziö in | China Taiwan Japan Korea Singapur |
| Obgleitate | Kanji Hanja Hán Tự Hán Nôm Chữ Nôm |
| Bsundaheitn | Laungzeichn und Kuazzeichn |
| Unicode-Block | U+4E00..U+9FAF U+3400..U+4DBF U+20000..U+2A6DF |
| ISO 15924 | Hani Hant (Laungzeichn) Hans (Kuazzeichn) |
| Da Ausdruck „Kinäsische Schriftzeichn“ in traditionön Langzeichen (links) und reformiaten Kurzzeichen (rechts) |

De **kinäsische Schrift** (kin. 文字, *wénzì* „Schrift“) is de Schrift, de wos in de kinäsischn Sprochn vawendt wiad. Kinäsische Schriftzeichn wean owa aa in da japanischen Schrift ois Kanji, da koreanischen Schrift ois Hanja und friaa aa in da vietnamesischn Schrift ois Hán Tự gnutzt.

De kinäsische Schrift is a Morphemschrift oda morphosyllabische Schrift. Es is des anzige heit no gnutzte Schriftsystem, des wos ned primea auf da Phonetik basiat, sundan iwawiegend auf da Semantik vau Sprochelementn (Morphemen). De kinäsische Schrift is desweng aa ka Sübnschrift wia de koreanische Schrift, weu verschiedane Morpheme mit da gleichn Lautstrukdua duach vaschiedane Zeichn wiedagem wean.

Es gibt rund 87.000 Schriftzeichn, vau dena owa vü nua sötn vawendt wean. In an Weatabuach stengan rund 10.000 Zeichn. Gebüdete Kinäsn beheaschn 3000 bis 5000. Um an Text lesn und vasteh z kena, muass ma ned olle Zeichn vasteh. Noch ana Untasuachung vaum Jun Da reichn bei Informationstextn im modeanan Kinäsisch de 1948 haifigstn Schriftzeichn, um 98 % vau an Text lesn z kena, 2445 Zeichen reichn fia 99 % und 2987 für 99,5 % vau an Text. Bei modeanan belletristischn Textn muasst 3632 Schriftzeichn beheaschn, um 99,5 % z vasteh; bei Textn, de wos vua 1911 gschriem wuan san, brauchts 5.095 Zeichn.

## Schau aa

* Phonetika in kinäsischn Schriftzeichn

## Literatua

* Edoardo Fazzioli: *Gemalte Wörter. 214 chinesische Schriftzeichen – Vom Bild zum Begriff*. Marix, Wiesbaden 2004, ISBN 3-937715-34-7.
* James W. Heisig, Timothy W. Richardson, Robert Rauther: *Vereinfachte Hanzi lernen und behalten 1 – Bedeutung und Schreibweise der häufigsten chinesischen Schriftzeichen*. Klostermann, Frankfurt am Main 2009, ISBN 978-3-465-04068-2.
* Bernhard Karlgren: *Schrift und Sprache der Chinesen*. 2. Auflage. Springer, Berlin 2001, ISBN 3-540-42138-6.
* Li Leyi: *Entwicklung der chinesischen Schrift am Beispiel von 500 Schriftzeichen*. Hochschule für Sprache und Kultur Beijing, Peking 1993, ISBN 7-5619-0206-9.
* Cecilia Lindqvist: *Eine Welt aus Zeichen – über die Chinesen und ihre Schrift*. Droemer Knaur, München 1990, ISBN 3-426-26482-X.
* Muhammad Wolfgang G. A. Schmidt: *Einführung in die chinesische Schrift- und Zeichenkunde*. Limitierte Sonderausgabe, 2. erweiterte Auflage. Buske, Hamburg 2005, ISBN 3-87548-389-8.
* Wang Hongyuan: *Vom Ursprung der chinesischen Schrift*. Sinolingua, Beijing 1997, ISBN 7-80052-328-4.

## Im Netz

 **Commons: Chinesische Schriftzeichen** – Sammlung vo Buidl, Videos und Audiodateien
## Beleg
# Schrift

|  |
| --- |
| Der Artikl is im Dialekt **Obaboarisch** gschriem worn. |

Vaschiedne Schriftn auf da Woid
Neba da weida untn bschriebnen Bedeitung vo dem Wort **Schrift** werd im boarischn mit *nach da Schrift ren* a Sproch bzeichnet, nämli as Hochdeitsche. Des weidan is'd Schrift a aktuells Problem vo da boarischn Wikipedia, wia a sunst vo olle, de vasuchan, boarische Texte aufzumschreim. Weis doch sehr untaschiedliche Osetz gibt, bstimmte boarische Laute in de "normale" Schrift zum umsetzen, oda mit zusätzliche Sondazeichn wiadazumgem.

## Definition

Ma ko Schriftn in drei Gruppn eiteiln:

* Alphabetschrift – a Zeichn daspricht oam bestimmtn Laut.
* Silbenschrift – hier daspricht oa Zeichn oana Silbn.
* Logogramme – a Zeichn hod koan Laut, sondan a Bedeitung.

Ma ko weida iaba de Richtung, in de gschriebn werd, Gruppn eiteiln:

* vo links nach rechts (wia bei uns)
* vo rechts nach links (wia zum Beispui bei de Araber)
* vo om nach unt (wia bei de Chinesn)

## Boarische Schrift ois Beispui fia a Alphabetschrift

S'Boarische is eascht amoi a gsprochne Sprach. Olle Vasuach, de Sprach mit na Schrift wiadazgem, baun auf da lateinischn Schrift auf in dera Form, wias fias Hochdeitsche hergnomma werd. S'gibt vaschiadne Regln fia extra Buachstabn, um a bor Laute wiadazumgem, des so im Hochdeitschn ned gibt. Grod as "dunkle A" macht Schwierigkeiten, des liegt vom Klang her zwischn am hochdeitschn "A" und am "O". Da der Artikl hia auf boarische Sondazeichn vazicht, iss meistns mit am "O" aufgschriem. De boarischn Sondazeichn wern voa allm vo Sprachwissnschaftla heagnomma, de se mit de Untaschiad in da Aussprach exakt beschäftign woin. Aba a im Hochdeitschn is de Zuordnung vo Lautn und Zeichn ned perfekt. Unsa Schrift (boarisch/hochdeitsch/lateinisch) is a Alphabetschrift, obwois ihre Schwächn in da Zuaordnung vo Lautn und Zeichn hod und so ned ganz da Definition daspricht.

## Logogramme ois Gengteil vo na Alphabetschrift

A Alphabetschrift und a a Silbnschrift gewinnt ihr Bedeitung eascht iaba de Zuordnung zu Laute und dariaba zu na Sprach. Wenn ma de Sprach ned ko, ko ma de Bedeitung vo der Schrift ned vasteh. A Beispui fia a Zuaordnung vo Zeichn zua na Bedeitung han de arabischn Ziffern, de a mir hernemma:

1 + 2 = 3 vasteht a jeda fast iabaroi auf da Wejd, aba wenn unsaoans des liest, sogd a "Oans und zwoa dazua gibt drei". Oana, dea Hochdeitsch ko, werd des grod no fia si in "Eins plus zwei ist drei" umsetzn kenna. A Englända werd aba blos des Original mit de Ziffern vasteh.

So gseng is a symbolische Schrift wias Chinesische a pfundige Sach. Do ko iabaroi a jeda an Text lesn, a wenn a gor ned de gleiche Sprach oda den Dialekt vasteht, den da Schreiba spricht. S'werd a vamuat, dass de chinesischn Zeichn a grod desweng entstandn san. Andas wars ned meglich, so a groß Reich zum vawoidn, wo so vui Välka mit untaschiedliche Sprochn lem. Da Nachteil is, doss ma dafia so vui Zeichn brachd, wias Bedeitunga gibt.
# Loanwoat

A **Loanwoat** (dt.: **Lehnwort**, engl.: *loanword*) is a Woat, wo aus oana "Quejsproch" in a "Zuisproch" iwanumma worn is.

Vo am Lehnwort im engan Sinn redd ma, wenn s iwanummane Wort in seine Flexion, Lautung und Schreiwung an an Sprochbrauch vo da Zuisproch opasst worn is. Im weidan Sinn is aa a Fremdwoat a Loanwort. Da Iwagang zwiscen am Loanwort im engan Sinn und am Fremdwoat is fliassend.

Im Untaschied zan Loanwoat is a Eabwoat a Woat, wo aus oana ejtan rekonstruiaborn Entwicklungsstufn vo da sejm Sproch kimmt. De Obgrenzung is do aa ned imma oafoch, wei de Sichtweis vom Zeitraum vo oana Untasuachung obhengt.

## Schau aa

* Franzesisch im Boarischn
* Jiddisch im Boarischn
* Latein im Boarischn
* Tschechisch im Boarischn
* Indisch im Boarischn
* Kinäsisch im Boarischn

## Literatua

* Hermann Wilhelm Ebel: *Ueber die lehnwörter der deutschen sprache*. Trowitzsch, Berlin 1856 (Digitalisat)
* Harald Wiese: *Eine Zeitreise zu den Ursprüngen unserer Sprache. Wie die Indogermanistik unsere Wörter erklärt*. Logos Verlag, Berlin 2010, 2. Auflage, ISBN 978-3-8325-1601-7